මේ ආකාරයට ආරම්භවූ ඇඟලූම් කර්මාන්තශාලා මගින් ගම්බද රැකියා අහිමි තරුණ තරුණියන්ට විශාල වශයෙන් රැකියා උත්පාදනය කළ අතර ඇඟලූම් කර්මාන්තශාලා මගින් නිපදවන විවිධ මාදිලියේ ඇඟලූම් ලෝක වෙළෙඳපොළට අපනයනය කිරීම මගින් ලබන ආදායම ශ්‍රී ලංකා ආණ්ඩුවේ සරු ආදායම් මාර්ගයක් බවටද ක‍්‍රමයෙන් පත් විය.මෙරටේ ඇඟලූම් කර්මාන්තශාලා ආරම්භ කර මේ වනවිට දශක තුනකටත් අධික කාලයක් ගෙවී ගොස් ඇති අතර ඒ නිසාම කිසියම් ආකාරයක උප සංස්කෘතියක් මේ කර්මාන්ත කලාප ආශ්‍රිතව ගොඩනැගී ඇති ආකාරයක්ද හඳුනාගත හැකිය.